# Jordi Farré i Muñoz

Jordi Farré i Muñoz (L'Hospitalet de Llobregat, 20 de novembre de 1975) és un enginyer i empresari català, llicenciat en Enginyeria Tècnica de Sistemes a la Universitat Politècnica de Catalunya, i conegut per ser precandidat a la presidència del FC Barcelona a les eleccions de 2015 i les eleccions de 2021. Prèviament havia sigut productor de pel·lícules pornogràfiques.

## Eleccions a la presidència del FC Barcelona de 2015

La precandidatura de Farré es va presentar el novembre de 2014, al Col·legi d'Enginyers de Barcelona, amb dos homes forts del projecte, els enginyers Ramon Planas i Jordi Muñoz. El gener de 2015 Farré, encapçalant el grup Som gent normal, va refermar que es presentaria a les eleccions del Barça quan es convoquessin, i que ho faria amb una candidatura sense cap membre que hagués estat directiu anteriorment. El 23 de juny de 2015 va mostrar-se a favor de crear una grada d'animació, una agència de viatges pròpia, i d'implementar el vot electrònic. També va desvelar que disposava d'una oferta de 40 milions d'euros per patrocinar la samarreta d'entrenament i de les seccions del Barça. Posteriorment, va dir que l'oferta era Botemanía, una de les marques comercials de la multinacional britànica Gamesys. Botemanía és un portal de bingo en línia que no toca temes d'apostes esportives", una de les condicions exigides per la precandidatura per arribar a un acord. El 4 de juliol de 2015, darrer dia per presentar les signatures de suport per optar a la presidència, Farré en va presentar 2033, amb la qual cosa no va passar el tall i es va haver de retirar de la cursa electoral.

## Eleccions a la presidència del FC Barcelona de 2021

El maig de 2020 Farré va anunciar la seva precandidatura per a les XIV eleccions a la presidència del Futbol Club Barcelona, amb el nom de 'Nou Impuls Barça' i sota el lema de "La Gran Remuntada". El 22 de desembre va presentar el seu programa esportiu i econòmic, apostant per una plantilla del primer equip formada majoritàriament per jugadors del planter, i pel fitxatge de Neymar Jr. Finalment va aconseguir 2.082 signatures (que no van poder ésser recomptades), sense poder passar el tall necessari, se'n requerien mínim 2.257.

## Referències

* ↑ «Cinc santcugatencs, a les eleccions del Barça». TOT Sant Cugat. Arxivat de l'original el 2 de juliol 2015. [Consulta: 1r juliol 2015].
* 1 2 «Jordi Farré será candidato a la presidencia del FC Barcelona». diari Sport, 28-05-2020 [Consulta: 24 setembre 2020].
* ↑ «Nota biogràfica al web de la precandidatura a les eleccions al FC Barcelona». somgentnormal.com. Arxivat de l'original el 24 de juny 2015. [Consulta: 24 juny 2015].
* ↑ «Sis a Traïció. Anonims: Jordi Farré, Marta Montolio, Meritxell Colomer, Nuria Soler, Salva Sastre, Sandra Morera.». CCMA, 03-01-2006. [Consulta: 24 desembre 2020].
* ↑ «"Queremos sacar al Barça de la Ciutat de la Justícia y llevarlo a la Ciutat Esportiva"» (en castellà). diari Sport, 20-11-2014. [Consulta: 24 juny 2015].
* ↑ «Jordi Farré confirma que es presentarà a les eleccions i demana a Bartomeu que es convoquin en un dia de partit». 324.cat, 19-01-2015. [Consulta: 24 juny 2015].
* ↑ Requena, Roger. «Jordi Farré: "Obrirem l'Assemblea als socis, són el nostre principal jugador"». diari Ara, 23-06-2015. [Consulta: 24 juny 2015].
* ↑ «Jordi Farré desvela que té una oferta de patrocini de la samarreta d'entrenament». 324.cat. [Consulta: 24 juny 2015].
* ↑ «Jordi Farré desvela la marca disposada a pagar 40 milions d'euros per patrocinar les seccions del Barça». 324.cat. [Consulta: 1r juliol 2015].
* ↑ «'Seguiment FCB' reuneix 2.780 firmes però no optarà a la presidència del Barça». 324.cat. [Consulta: 4 juliol 2015].
* ↑ «Las 5 propuestas de la candidatura de Jordi Farré». diari Sport, 26-08-2020 [Consulta: 24 setembre 2020].
* ↑ «Jordi Farré assegura que l'Espai Barça sortirà gratuït al club». 324.cat, 22-12-2020 [Consulta: 24 desembre 2020].
* ↑ Sport. «Así quedan las cifras de las recogidas de firmas de los candidatos» (en castellà), 11-01-2021. [Consulta: 12 gener 2021].

## Enllaços externs

* Web de NouImpulsBarça Arxivat 2020-12-18 a Wayback Machine.